Diari Oficial de la Generalitat Valenciana


Sumari del DOGV 6288, del 14-06-2010 (2010/6496)

Informació pública de l'alternativa tècnica de programa d'actuació integrada per al desenvolupament de la unitat d'execució número 4 del Pla Especial de Protecció i Reforma Interior (PEPRI) del Barri de Velluters.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6496


Data del document
:   31-05-2010

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'alternativa tècnica de programa d'actuació integrada per al desenvolupament de la unitat d'execució número 4 del Pla Especial de Protecció i Reforma Interior (PEPRI) del Barri de Velluters. [2010/6496]  
El Ple de l'Ajuntament en la sessió ordinària celebrada el dia 26 de març de 2010, ha adoptat l'acord següent:  
«Vistes les alternatives tècniques de les mercantils Lova Tres, SL, General Constructor, SA, i Ezequiel Ferrando Abad integrants de les propostes de programa d'actuació integrada presentades per al desenvolupament de la unitat d'execució número 4 del PEPRI del Barri de Velluters; vistos els desistiments de data 6 de novembre de 2009 dels representants legals de les mercantils indicades respecte a la possible aprovació de les seues alternatives tècniques, així com els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; vist el que disposen els articles 46.3 i 52.1 de la Llei 6/1994, de 15 de novembre, Reguladora de l'Activitat Urbanística, així com la constant interpretació dels tribunals de justícia, en el sentit que les alternatives tècniques presentades durant la fase concursal de programació, si contenen algun instrument de planejament, han de ser objecte d'un tràmit específic d'informació pública; i vist l'artículo123.1.i de la Llei 7/1985 reguladora de les Bases del Règim Local modificada per la Llei 57/2003, de 16 de desembre, de Mesures per a la Modernització del Govern Local, amb el dictamen favorable de la Comissió d'Habitatge, Grans Projectes i Urbanisme, s'acorda:  
Primer. Acceptar els desistiments presentats per les mercantils Lova Tres, SL, i General Constructor, SA, a la possible aprovació de les alternatives tècniques de programa d'actuació integrada formulades per al desenvolupament de la unitat d'execució número 4 del PEPRI del Barri de Velluters, sense perjuí del dret dels interessats en el termini de 10 dies des que siguen notificats a instar la seua continuació o manifestar el que tinguen per convenient.  
Segon. Sotmetre a informació pública durant el termini de 20 dies hàbils, comptadors des de la publicació del corresponent anunci en el Diari Oficial de la Comunitat Valenciana; s'ha d'haver publicat simultàniament o amb anterioritat en un diari no oficial d'àmplia difusió en la localitat, i prèvia remissió del corresponent avís als titulars cadastrals afectats per l'actuació, l'alternativa tècnica presentada per Ezequiel Ferrando Abad per a la programació de la unitat d'execució número 4 del PEPRI del Barri de Velluters, comprensiva de:   
1. Memòria.   
2. Pla de reforma interior de millora.  
3. Projecte d'Urbanització, tot això als efectes previstos en l'article 46.3 de la Llei 6/94, de 15 de novembre, de la Generalitat, reguladora de l'Activitat Urbanística.  
Tercer. Notificar aquest acord als titulars cadastrals afectats per l'actuació, als interessats, i a la resta de serveis municipals amb competències en la matèria.  
Quart. Facultar el tinent d'alcalde, regidor delegat d'Urbanisme, Habitatge i Qualitat Urbana, per a dictar quants actes siguen necessaris per a l'execució plena d'aquest acord».  
Durant el termini de 20 dies, comptadors des de l'última de les publicacions i només als efectes de presentació d'al·legacions, podrà ser objecte de consulta pública l'expedient 3502 2005 91, en la secció de Planejament i Gestió del Servei de Gestió del Centre Històric, ubicat en l'avinguda d'Aragó, número 35, sisena planta. De la mateixa manera podrà consultar-se la documentació exposada al públic en la pàgina web municipal .  
València, 31 de maig de 2010.- El secretari: Manuel Latorre Hernández.